DW28 เผย วอลุ่ม DW ทะลุ 2 พันล้านบาทในวันพฤหัสบดี
DW28 เผย วอลุ่ม DW ทะลุ 2 พันล้านบาทในวันพฤหัสบดี
27 พ.ย. 2558

แมคควอรี DW28 กล่าวว่า วอลุ่ม DW ทะลุ 2 พันล้านบาทในวันพฤหัสบดี โดยนักลงทุนให้ความสนใจ DW บนหุ้นไอซีทีและพลังงานเป็นจำนวนมากวานนี้ นำโดยการซื้อขาย DW บนหุ้น TRUE ซึ่งมีมูลค่าการซื้อขายสูงถึง 6.7% ของมูลค่าการซื้อขาย DW ทั้งหมด โดย DW28 ที่เกี่ยวข้องได้แก่ TRUE28C1601A
ทั้งนี้ นักลงทุนส่วนใหญ่ยังคงเลือกลงทุนใน DW ที่เคลื่อนไหวตอบสนองต่อการเคลื่อนไหวของหุ้นอ้างอิงได้ดี ส่วนทางด้าน DW บนดัชนีหลักทรัพย์ นักลงทุนซื้อขายเพิ่มขึ้นในวันพฤหัส โดยมีมูลค่าการซื้อขายอยู่ที่ 49.4% ของมูลค่าการซื้อขาย DW ทั้งหมด เทียบกับ 45.3% ในวันพุธ สำหรับ DW28 นำโดย S5028C1512A และ S5028P1512A
อย่างไรก็ตาม การปรับตัวลงของดัชนีหลักทรัพย์อ้างอิงส่งผลให้ SET50 Put DW  ปรับตัวขึ้นแข็งแกร่ง เช่น S5028P1512A +18.0% S5028P1512B +12.3% เทียบกับดัชนี SET50 ที่ปิดตลาด -1.3% ส่วนสัญญาซื้อขายล่วงหน้า S50Z15 ปิดร่วง 1.4% นอกจากนี้ Put DW บนหุ้นพลังงานและไอซีที ยังปรับตัวขึ้นด้วย เช่น PTTE28P1601A ADVA28P1604A และ PTT28P1602A  ขณะที่กลุ่มท่องเที่ยวบวกสวนตลาด เช่น MINT ปิด +1.5% ซึ่งส่งผลให้ Call DW บนหุ้นดังกล่าวปรับตัวขึ้นตามไปด้วย เช่น MINT28C1602A +4.0% เป็นต้น
ส่วนข้อมูลการซื้อขาย DW28 พบว่านักลงทุนซื้อสุทธิ SET50 Call DW หลังการร่วงลงของดัชนี นำโดย S5028C1512A 11.1 ล้านหน่วย นอกจากนั้นเป็น Call DW บนหุ้นไอซีที เช่น TRUE28C1601A และ ADVA28C1602A ส่วนแรงขายสุทธิ นำโดย SET50 Put DW เช่น S5028P1512A และรวมทั้ง Call DW บนหุ้นที่เคยปรับตัวขึ้นมาก่อนหน้านี้ เช่น ITD28C1602A PTTE28C1602A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,676.79 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,491.39 ล้านบาท
คิดเป็น 7.4%